Legal Document

Category: 229

Text:
8. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 239 της 16/22 Μαρτ. 1973 (ΦΕΚ Α΄ 67) Περί αυξήσεως των υπό του Ταμείου Επαγγελματιών και Βιοτεχνών Ελλάδος καταβαλλομένων συντάξεων. Έχοντες υπ’ όψιν: 1.Τας διατάξεις του άρθρ. 2 του Ν.Δ. 1241/1972 «περί τροποποιήσεως διατάξεών τινων της περί ΤΕΒΕ νομοθεσίας». 2.Τας διατάξεις του υπ’ αριθ. 40/1972 Β.Δ/τος «περί κωδικοποιήσεως εις ενιαίον κείμενον των ισχυουσών διατάξεων, περί Υπουργικού Συμβουλίου και Υπουργείων». 3.Γνώμην του Διοικητικού Συμβουλίου του ΤΕΒΕ, διατυπωθείσαν κατά την υπ’ αριθ. 478/1.12. 1972 συνεδρίασιν αυτού (απόφασιν12820/1972) υποβληθείσαν δια της υπ’ αριθ. ΕΜΠ. 265/ 2.12.1972 αναφοράς του. 4.Γνώμην του Συμβουλίου Κοινωνικής Ασφαλίσεως, διατυπωθείσαν κατά την υπ’ αριθ. 77/6.12.1972 συνεδρίασιν αυτού της ΙΣΤ΄ περιόδου. 5.Την υπ’ αριθ. 129/1.3.1973 γνωμοδότησιν του Συμβουλίου της Επικρατείας, προτάσει του Ημετέρου επί των Κοινωνικών Υπηρεσιών Υπουργού, απεφασίσαμεν και διατάσσομεν: Άρθρον μόνον.-1.Από 1ης Μαΐου 1973 αυξάνονται κατά ποσοστόν 10% αι υπό του Ταμείου Επαγγελματιών και Βιοτεχνών Ελλάδος καταβαλλόμεναι συντάξεις. 2.Από της αυτής ως άνω ημερομηνίας αι υπό του ΤΕΒΕ καταβαλλόμεναι συντάξεις, ως αύται αυξάνονται δια της παρ. 1 δεν δύναται να είναι κατώτεραι, αι μεν λόγω γήρατος και αναπηρίας του ποσού των 1.250 δραχμών, αι δε λόγω θανάτου, του ποσού των 1.000 δραχμών. Για το ποσό της συντάξεως βλέπε (κατωτ.  αριθ. 12).